Kako sam doživjela filozofiju?

Na početku kada još nisam učila filozofiju i kada uopće nisam znala što ona zapravo jest, mislila sam, kao i većina, da je to predmet na kojem se filozofira ili kako bi to neki rekli pametuje. No danas znam da to nije tako. Danas kad me neko pita što radimo na filozofiji kažem im da razmjenjujemo mišljenja i zajedno dolazimo do nekih zaključaka ili odgovora na pitanja, da učimo filozofske discipline, poštujemo tuđe mišljenje bez obzira na naše mišljenje, odgovaramo na pitanja za koja smo do tog trena mislili da su lagana i da o njima ne treba baš puno razmišljati, pričamo o nekim svakodnevnim situacijama i kako one utječu na pojedinca. Na filozofiji, barem bih ja tako rekla, učimo razmišljati i dolazimo do nekog svog kritičkog mišljenja o nekim situacijama. Moje mišljenje o filozofiji sada kada je učim nije kao na početku, sada mislim da je to jedan zabavan i koristan predmet na kojem možemo puno toga naučiti.

Dorotea Kostadinov, 2.c